CELEX: 32021D1844
Language: fi
Date: 2021-10-18 00:00:00
Title: Neuvoston päätös (EU) 2021/1844, annettu 18 päivänä lokakuuta 2021, Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa Euroopan unionin puolesta otettavasta kannasta mainitun sopimuksen pöytäkirjan 3, joka koskee käsitteen ”alkuperätuotteet” (”peräisin olevat tuotteet”) määrittelyä ja hallinnollisen yhteistyön menetelmiä, muuttamiseen

21.10.2021   
               
               
                  FI
               
               
                  Euroopan unionin virallinen lehti
               
               
                  L 373/91
               
            
         NEUVOSTON PÄÄTÖS (EU) 2021/1844,
         annettu 18 päivänä lokakuuta 2021,
         Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa Euroopan unionin puolesta otettavasta kannasta mainitun sopimuksen pöytäkirjan 3, joka koskee käsitteen ”alkuperätuotteet” (”peräisin olevat tuotteet”) määrittelyä ja hallinnollisen yhteistyön menetelmiä, muuttamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksen, jäljempänä ’sopimus’, neuvoston päätöksellä 2002/357/EY, EHTY (1), ja sopimus tuli voimaan 1 päivänä toukokuuta 2002.
                  
               
                     (2)
                  
                  
                     Sopimukseen sisältyy pöytäkirja 3 käsitteen ”alkuperätuotteet” (”peräisin olevat tuotteet”) määrittelystä ja hallinnollisen yhteistyön menetelmistä, jäljempänä ’pöytäkirja 3’. Pöytäkirjassa 3 olevan 4 artiklan nojalla sopimuksen 89 artiklalla perustettu assosiaationeuvosto, jäljempänä ’assosiaationeuvosto’, voi päättää pöytäkirjan 3 määräysten muuttamisesta.
                  
               
                     (3)
                  
                  
                     Unioni teki etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen, jäljempänä ’yleissopimus’, neuvoston päätöksellä 2013/94/EU (2), ja yleissopimus tuli voimaan 1 päivänä toukokuuta 2012. Siinä vahvistetaan yleissopimuksen sopimuspuolten välillä tehtyjen asiaankuuluvien kahdenvälisten vapaakauppasopimusten nojalla kaupattavien tavaroiden alkuperää koskevat määräykset, joita sovelletaan rajoittamatta kuitenkaan mainituissa kahdenvälisissä sopimuksissa määrättyjen periaatteiden noudattamista.
                  
               
                     (4)
                  
                  
                     Sen jälkeen kun oli hyväksytty neuvoston päätös (EU) 2020/2067 (3) assosiaationeuvostossa unionin puolesta otettavasta kannasta sopimuksen muuttamiseen korvaamalla pöytäkirja 3, assosiaationeuvosto hyväksyi päätöksen N:o 1/2021 (4) pöytäkirjan 3 korvaamisesta uudella tekstillä.
                  
               
                     (5)
                  
                  
                     Pöytäkirja 3 sisältää yhtäältä dynaamisen viittauksen yleissopimukseen, minkä vuoksi yleissopimusta sovelletaan unionin ja Jordanian välillä, ja toisaalta siirtymäsäännöt, joita on sovellettu 1 päivästä syyskuuta 2021 vaihtoehtoisina alkuperäsääntöinä nykyisen yleissopimuksen alkuperäsäännöille.
                  
               
                     (6)
                  
                  
                     Osana Syyrian pakolaiskriisiin liittyvää unionin tukea Jordanialle unioni ja Jordania sopivat heinäkuussa 2016 lieventävänsä väliaikaisesti alkuperäsääntöjä, joita sovelletaan jordanialaisten tuotteiden unioniin suuntautuvaan vientiin sopimuksen nojalla.
                  
               
                     (7)
                  
                  
                     EU:n ja Jordanian assosiaatiokomitea hyväksyi tämän vuoksi päätöksen N:o 1/2016 (5), jolla muutettiin pöytäkirjan 3 niitä määräyksiä, jotka koskevat käsitteen ”peräisin olevat tuotteet” (”alkuperätuotteet”) määrittelyä, ja täydennettiin luetteloa ei-alkuperäaineksiin sovellettavista valmistus- tai käsittelytoimista, jotka on tehtävä, jotta tietyt tuoteluokat, jotka on valmistettu Jordanian alueella ja jotka liittyvät työpaikkojen luomiseen Syyrian pakolaisille ja jordanialaisille, voivat saada alkuperäaseman.
                  
               
                     (8)
                  
                  
                     EU:n ja Jordanian assosiaatiokomitea hyväksyi päätöksen N:o 1/2018 (6), jolla muutettiin pöytäkirjan 3 määräyksiä lieventämällä alkuperäsääntöjärjestelmää edelleen ja pidentämällä päätöksellä N:o 1/2016 perustetun järjestelmän voimassaoloa 31 päivään joulukuuta 2030. Päätös N:o 1/2018 tuli voimaan 4 päivänä joulukuuta 2018.
                  
               
                     (9)
                  
                  
                     Päätösten N:o 1/2016 ja N:o 1/2018 soveltamisen jatkumisen varmistamiseksi kyseiset päätökset on tarpeen yhdistää uusiin siirtymäsääntöihin, joita on sovellettu 1 päivästä syyskuuta 2021. Tätä varten edellytetään sellaisen päätöksen hyväksymistä, jolla muutetaan pöytäkirjaa 3 lisäämällä siihen lisäys B, jotta päätöksissä N:o 1/2016 ja N:o 1/2018 tarkoitetut tuotantolaitokset pysyvät käytössä. Assosiaationeuvosto hyväksyy tällaisen muutospäätöksen. Sen vuoksi on aiheellista määrittää assosiaationeuvostossa unionin puolesta otettava kanta pöytäkirjan 3 muuttamiseen.
                  
               
                     (10)
                  
                  
                     Pöytäkirjan 3 lisäyksen B soveltamiseen olisi liityttävä asianmukaisia seuranta- ja raportointivelvoitteita. Lisäksi pöytäkirjan 3 lisäyksen B soveltaminen olisi voitava keskeyttää, jos soveltamisen edellytykset eivät enää täyty tai jos suojatoimenpiteitä koskevat edellytykset täyttyvät.
                  
               
                     (11)
                  
                  
                     Jotta voidaan varmistaa päätösten N:o 1/2016 ja N:o 1/2018 soveltamisen jatkuvuus, niissä määrätyt poikkeukset mukaan lukien, ja mahdollistaa siten se, että valtuutetut viejät voivat välttää päätöksen N:o 1/2016 nojalla taloudelliset menetykset, assosiaationeuvoston päätöksen olisi sisällettävä taannehtivuuslauseke.
                  
               
                     (12)
                  
                  
                     Unionin kannan assosiaationeuvostossa olisi sen vuoksi perustuttava assosiaationeuvoston päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa unionin puolesta otettava kanta kyseisen sopimuksen pöytäkirjan 3 muuttamiseen perustuu assosiaationeuvoston päätösluonnokseen (7).
            
            
               2.   Unionin edustajat assosiaationeuvostossa voivat sopia vähäisistä teknisistä muutoksista 1 kohdassa esitettyyn kantaan ilman uutta neuvoston päätöstä.
            
         
         
            2 artikla
            Tämä päätös tulee voimaan päivänä, jona se hyväksytään, ja sen voimassaolo päättyy 31 päivänä joulukuuta 2023.
         
         
            Tehty Luxemburgissa 18 päivänä lokakuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston ja komission päätös 2002/357/EY, EHTY, tehty 26 päivänä maaliskuuta 2002, Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisen assosiaation perustavan Euro–Välimeri-sopimuksen tekemisestä (EYVL L 129, 15.5.2002, s. 1).
         
            (2)  Neuvoston päätös 2013/94/EU, annettu 26 päivänä maaliskuuta 2012, etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen tekemisestä (EUVL L 54, 26.2.2013, s. 3).
         
            (3)  Neuvoston päätös (EU) 2020/2067, annettu 7 päivänä joulukuuta 2020, Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa Euroopan unionin puolesta otettavasta kannasta mainitun sopimuksen muuttamiseen korvaamalla sen käsitteen ”peräisin olevat tuotteet” (”alkuperätuotteet”) määrittelyä ja hallinnollisen yhteistyön menetelmiä koskeva pöytäkirja 3 (EUVL L 424, 15.12.2020, s. 37).
         
            (4)  EU–Jordania-assosiaationeuvoston päätös N:o 1/2021, annettu 15 päivänä huhtikuuta 2021, Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksen muuttamisesta korvaamalla sen käsitteen ”peräisin olevat tuotteet” (”alkuperätuotteet”) määrittelyä ja hallinnollisen yhteistyön menetelmiä koskeva pöytäkirja 3 [2021/742] (EUVL L 164, 10.5.2021, s. 1).
         
            (5)  EU:n ja Jordanian assosiaatiokomitean päätös N:o 1/2016, annettu 19 päivänä heinäkuuta 2016, Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisen assosiaation perustavan Euro–Välimeri-sopimuksen pöytäkirjan 3 niiden määräysten muuttamisesta, jotka koskevat käsitteen ”peräisin olevat tuotteet” (alkuperätuotteet) määrittelyä ja luetteloa ei-alkuperäaineksiin sovellettavista valmistus- tai käsittelytoimista, jotka on tehtävä, jotta tietyt tuoteluokat, jotka on valmistettu tietyillä kehittämis- ja teollisuusalueilla ja jotka liittyvät työpaikkojen luomiseen Syyrian pakolaisille ja jordanialaisille, voivat saada alkuperäaseman [2016/1436] (EUVL L 233, 30.8.2016, s. 6).
         
            (6)  EU:n ja Jordanian assosiaatiokomitean päätös N:o 1/2018, annettu 4 päivänä joulukuuta 2018, Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksen pöytäkirjan 3 niiden määräysten muuttamisesta, jotka koskevat käsitteen ”peräisin olevat tuotteet” (”alkuperätuotteet”) määrittelyä ja luetteloa ei-alkuperäaineksiin sovellettavista valmistus- tai käsittelytoimista, jotka on tehtävä, jotta tietyt tuoteluokat, jotka on valmistettu Jordanian hašemiittisen kuningaskunnan alueella ja jotka liittyvät työpaikkojen luomiseen Syyrian pakolaisille ja jordanialaisille, voivat saada alkuperäaseman [2019/42] (EUVL L 9, 11.1.2019, s. 147).
         
            (7)  Ks. asiakirja ST 11793/21 osoitteessa http://register.consilium.europa.eu